**Szentendre Város Önkormányzata Képviselő-testületének 40/2022. (IX. 20.) önkormányzati rendelete**

**Szentendre Város Semmelweis Díjáról szóló 23/2014. (IX.16.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye, a helyi önkormányzatok alcím 32. cikk (1) bekezdés a) pontjában foglalt jogkörében és Magyarország helyi önkormányzatairól szóló 2011. évi CLXXXIX. törvény 8. § (2) bekezdésében kapott felhatalmazás alapján az alábbi rendeletet alkotja:

**1. §**

A Szentendre Város Semmelweis Díjáról szóló 23/2014. (IX.16.) önkormányzati rendelet 1. § (1) bekezdése helyébe a következő rendelkezés lép:

„(1) Szentendre Város Önkormányzat Szentendre városban a lakosság érdekében orvosi tevékenységet végzők, valamint Szentendre Város Egészségügyi Intézményei költségvetési szerv munkatársai kimagasló teljesítménye elismerése, személyes megbecsülése és további ösztönzése céljából Szentendre Város Semmelweis Díjat (a továbbiakban: díj) alapít.”

**2. §**

A Szentendre Város Semmelweis Díjáról szóló 23/2014. (IX.16.) önkormányzati rendelet 2. § (1) bekezdése helyébe a következő rendelkezés lép:

„(1) A díj Szentendre városban a lakosság érdekében orvosi tevékenységet végzők, vagy Szentendre Város Egészségügyi Intézményeiben dolgozó munkatársak részére, egyéni teljesítmény elismeréseként adományozható.”

**3. §**

Ez a rendelet a kihirdetését követő napon lép hatályba.

Szentendre, 2022. szeptember 14.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. szeptember 20-án került kihirdetésre.

**dr. Schramm Gábor**

jegyző